อย่าชะล่าใจ! เผลอถือบาท ต่างชาติรอปั่น
โพสต์ทูเดย์ &#8212; อย่าชะล่าใจ ค่าเงินบาทมีสิทธิแข็งค่าทะลุ 33.50 บาท/เหรียญสหรัฐ ในไตรมาส 4
22 ก.ย. 2552

โพสต์ทูเดย์ — อย่าชะล่าใจ ค่าเงินบาทมีสิทธิแข็งค่าทะลุ 33.50 บาท/เหรียญสหรัฐ ในไตรมาส 4
นายกรณ์ จาติกวณิช รมว.คลัง ประกาศว่าจะจับตาดูการแข็งค่าของค่าเงินบาทอย่างใกล้ชิด หลังจากค่าเงินแข็งค่าอย่างต่อเนื่อง
ทั้งนี้ จากการตรวจสอบของกระทรวงการคลังพบว่า ช่วงสัปดาห์ที่ผ่านมาค่าเงินบาทแข็งค่าขึ้น 1.1% ค่าเงินของสิงคโปร์แข็งค่าขึ้น 1.4% ค่าเงินมาเลเซีย 1.2% ค่าเงินฟิลิปปินส์ 2% ค่าเงินของเกาหลีใต้ 2.4% และค่าเงินอินโดนีเซีย 4.2%
นักค้าเงินจากธนาคารต่างประเทศวิเคราะห์ว่า ในช่วง 1 เดือนนับจากนี้มีโอกาสที่ค่าเงินบาทจะปรับตัวแข็งค่าแตะระดับ 33.50 บาทต่อเหรียญสหรัฐ และอาจจะผันผวนในช่วงไตรมาส 4 ปี 2552 จากการที่นักลงทุนเริ่มเทขายทำกำไร เพื่อนำเงินกลับไปยังสินทรัพย์ที่เป็นเงินเหรียญสหรัฐ ดังนั้นผู้นำเข้า ผู้ส่งออก ควรที่จะต้องทำประกันความเสี่ยงอย่างต่อเนื่อง โดยเฉพาะเงินสกุลเยน และเงินยูโร
สำหรับค่าเงินบาทวานนี้ปิดตลาดที่ระดับ 33.70-33.75 บาทต่อเหรียญสหรัฐ แข็งค่าสุดที่ระดับ 33.68 บาทต่อเหรียญสหรัฐ ส่วนค่าเงินบาทวันนี้ คาดว่าจะแกว่งตัวในกรอบแคบๆ ในระดับ 33.65-33.80 บาทต่อเหรียญสหรัฐ 
ทั้งนี้ นับจากต้นปีถึงปัจจุบันค่าเงินบาทแข็งค่า 3.3% เงินรูปีอินเดียแข็งค่าขึ้น 0.8% ค่าเงินรูเปียห์อินโดนีเซียแข็งค่าขึ้น 11.9%  เงินเปโซฟิลิปปินส์อ่อนค่าลง 0.4%  ริงกิตมาเลเซียอ่อนค่าลง 0.7% ดอลลาร์สิงคโปร์แข็งค่าขึ้น 1.1%  เงินวอนเกาหลีใต้แข็งค่า 4.7%